open-index/open-wikipedia-markdown huggingface dataset:
Γιουλίγια Εφίμοβα

Η **Γιουλίγια Αντρέγιεβνα Εφίμοβα** (ρωσικά: *Юлия Андреевна Ефимова*, 3 Απριλίου 1992) είναι Ρωσίδα αθλήτρια της κολύμβησης και τρεις φορές ολυμπιονίκης. Γεννήθηκε στο Γκρόζνυ της Ρωσίας, αλλά δυο χρόνια μετά, εξ αιτίας του Πρώτου Τσετσενικού Πολέμου, η οικογένεια της μετακόμισε στο Βολγκοντόσκ, της περιφέρειας του Ροστόφ. Εκεί ξεκίνησε την κολύμβηση στην ηλικία των έξι ετών, με προπονητή τον Αντρέι Εφίμοβ, δηλαδή τον πατέρα της. Το 2008, συμμετείχε στο Ευρωπαϊκό Πρωτάθλημα Υγρού Στίβου, όπου και κατάκτησε το χρυσό μετάλλιο στα 200μ εμπρόσθιο και ασημένιο μετάλλιο στα 50μ. Την ίδια χρονιά συμμετέχει για πρώτη φορά σε Ολυμπιακούς Αγώνες, στο Πεκίνο.

Το 2010, κερδίζει το χρυσό μετάλλιο στο Ευρωπαϊκό Πρωτάθλημα Υγρού Στίβου και στα 50μ και στα 100μ εμπρόσθιο. Το 2012, συμμετέχει και στους Ολυμπιακούς Αγώνες του Λονδίνου, εκεί κατάκτησε το χάλκινο μετάλλιο στα 200μ εμπρόσθιο. Το 2013, αγωνίστηκε στο Παγκόσμιο Πρωτάθλημα Υγρού Στίβου, κι έκανε παγκόσμιο ρεκόρ στα 50μ εμπρόσθιο, με 29.78, το οποίο όμως έσπασε στην ημιτελική φάση η Ρούτα Μεϊλουτίτε. Ωστόσο, στον τελικό, η Εφίμοβα, πήρε το χρυσό μετάλλιο. Τον Αύγουστο του 2015, κέρδισε και για πρώτη φορά το χρυσό μετάλλιο στο Παγκόσμιο Πρωτάθλημα Υγρού Στίβου στα 100μ, ενώ στα 50μ κατέκτησε το χάλκινο μετάλλιο. Η Εφίμοβα ζούσε έως και το 2011 στο Ταγκανρόγκ. Αργότερα, σπούδασε και στο Κρατικό Πανεπιστήμιο του Ροστόφ, ενώ μετά μετακόμισε στην Καλιφόρνια. 

Παρόλα αυτά για τα επόμενα χρόνια ενεπλάκη σε διάφορα σκάνδαλα με ντόπινγκ. Το 2014, η Εφίμοβα δεν πέρασε το αντι-ντόπινγκ τεστ, που της είχε γίνει λίγο καιρό νωρίτερα. Ακολούθως, στις 13 Μαΐου του 2014, έφαγε ποινή 16 μηνών από κάθε διοργάνωση.  Η ποινή έληξε στις 28 Φεβρουαρίου του 2015. Το μετάλλιο που είχε πάρει στο Ευρωπαϊκό του 2013, το έχασε, ενώ και τα τέσσερα παγκόσμια ρεκόρ σε διαφορετικές κατηγορίες που είχε κάνει τον χειμώνα του 2013, ακυρώθηκαν. Ακολούθως, ήρθε και το ντόπινγκ σκάνδαλο της ρωσικής αποστολής των Ολυμπιακών Αγώνων του 2016. Λόγω προϊστορικού, της απαγορεύτηκε να συμμετάσχει στους αγώνες, πράγμα όμως που αναιρέθηκε από το Αθλητικό Διαιτητικό Δικαστήριο.  Κάθε φορά που η Εφίμοβα ωστόσο κολυμπούσε το κοινό την αποδοκίμαζε. Παρόλα αυτά, το 2017, η χρονιά ήταν επιτυχημένη για αυτήν, καθώς κέρδισε 1 χρυσό, 2 ασημένια κι ένα χάλκινο στο Παγκόσμιο Πρωτάθλημα Υγρού Στίβου.

## Παραπομπές


## Εξωτερικοί σύνδεσμοι
* Γιουλίγια Εφίμοδα   στο FINA.org
* Γιουλίγια Εφίμοδα  στο Olympic.org

Κατηγορία:Ρώσοι αθλητές της κολύμβησης
Κατηγορία:Ρώσοι Ολυμπιονίκες
Αλέξα Τσανγκ

Η **Αλέξα Τσανγκ** (*Alexa Chung*) γεννήθηκε στις 5 Νοεμβρίου 1983. Πρόκειται για μία Βρετανίδα συγγραφέα, παρουσιάστρια, μοντέλο και σχεδιάστρια μόδας. Έχει γράψει και δημοσιεύσει τα βιβλία *It* (2013) και *It: «Über Style»* (2014), ενώ ταυτόχρονα έχει κυκλοφορήσει υπό την επωνυμία της σειρά ρούχων (2017).

## Πρώτα χρόνια
Γεννήθηκε στο Privett του Χαμσάιρ με γονείς την Gillian και τον Philip Chung. Ο πατέρας της έχει κινεζική καταγωγή, ενώ η μητέρα της βρετανική. Η Τσανγκ φοίτησε στο Perins School και στο Peter Symods College. Έγινε δεκτή στο King's College του Λονδίνου, ωστόσο ακολούθησε την καριέρα του modeling.

## Σταδιοδρομία
Η Τσάνγκ ξεκίνησε την ενασχόλησή της με το modeling στα 16 της. Δούλεψε ως μοντέλο σε εφηβικά περιοδικά, όπως το Elle Girl και το CosmoGIRL!, καθώς επίσης και για εταιρείες συμπεριλαμβανομένων των: Fanta, Sony Ericsson, Sunsilk, Urban Outfitters και Tampax. Εμφανίστηκε σε βίντεο κλιπ για τους καλλιτέχνες: The Streets , Westlife, Delta Goodrem, Reuben και Holly Valance. Μετά από τέσσερα χρόνια η Τσάνγκ παραιτήθηκε από το modeling έχοντας ως στόχο την δημιουργία ενός ιδρύματος για τις τέχνες ή την ενασχόλησή της με την δημοσιογραφία στον τομέα της μόδας.

**Style**
αριστερά|μικρογραφία
Η Τσανγκ έχει γίνει η μούσα πολλών σχεδιαστών μόδας, λόγω του ιδιαίτερου προσωπικού της στιλ. Συχνά εμφανίζεται σε λίστες όπου συμπεριλαμβάνονται τα πιο καλοντυμένα άτομα, είναι τακτικά μοντέλο για τα περιοδικά: Vogue, Elle και Harper's Bazaar, καθώς επίσης είναι συχνά παρούσα στις πρώτες σειρές σε πασαρέλες και εκδηλώσεις μόδας .

Το 2009 ο οίκος Mulberry δημιούργησε το μοντέλο «Alexa», ενώ τον Ιανουάριο του 2010 το βρετανικό περιοδικό *Tatler* την τοποθέτησε στον κατάλογο των δέκα πιο καλοντυμένων προσώπων.

Τον Μάιο του 2016 η Τσανγκ κυκλοφόρησε τη δική της μάρκα υπό την επωνυμία «Alexachung».

**Συγγραφή** Η Τσανγκ έγραφε μία στήλη στο μηνιαίο περιοδικό Company, από τον Οκτώβριο του 2007 έως και τον Ιούνιο του 2008. Μετέπειτα, έγραφε εβδομαδιαία στήλη για την εφημερίδα The Indepedent από το Νοέμβριο του 2008 έως τον Ιούνιο του 2009, με τίτλο "Girl About Town" και αργότερα "New York Doll". Τον Ιούνιο του 2009 έγινε συνεργαζόμενη συντάκτρια στην βρετανική Vogue. Έχει πάρει συνεντεύξεις από σχεδιαστές όπως ο Karl Lagerfeld και ο Christopher Kane. Το πρώτο της βιβλίο με τίτλο "It", δημοσιεύτηκε στις 5 Σεπτεμβρίου 2013.

## Παραπομπές


## Εξωτερικοί σύνδεσμοι
* 

Κατηγορία:Βρετανοί συγγραφείς
Κατηγορία:Βρετανοί σχεδιαστές μόδας
Μαρία Λουίζα της Βουλγαρίας

Η **Μαρία Λουίζα** (βουλγ. *Мария Луиза Българска*, 13 Ιανουαρίου 1933) του Οίκου της Σαξονίας-Κοβούργου και Γόθας-Κοχάρυ είναι πριγκίπισσα της Βουλγαρίας.

## Βιογραφία
Γεννήθηκε στις 13 Ιανουαρίου 1933 στη Σόφια και είναι το μεγαλύτερο παιδί και η μοναχοκόρη του Βόριδος Γ΄ της Βουλγαρίας και της Ιωάννας της Ιταλίας.

Μετά την κατάργηση της μοναρχίας το 1946, η Μαρία Λουίζα εγκατέλειψε τη χώρα μαζί με τη μητέρα της και τον αδελφό της. Πρώτα έζησαν στην Αίγυπτο και στη συνέχεια μετακόμισαν στην Ισπανία.

Στις 14 Φεβρουαρίου 1957 η Μαρία Λουίζα παντρεύτηκε με πολιτικό γάμο τον Κάρολο του Λάινινγκεν στο Αμόρμπαχ της Βαυαρίας και στις 20 Φεβρουαρίου 1957 με θρησκευτικό γάμο στις Κάννες. Το ζευγάρι μαζί απέκτησε δύο παιδιά:
*τον Κάρολο *Βόρι* Φραγκίσκο Μάρκβαρτ (γενν. 1960), παντρεύτηκε (1) τη Μίλεβα Μάνοβ (χώρισαν το 1994). Απέκτησαν παιδιά; και 2 τη Σέρυλ Ανν Ρίγκλερ. Απέκτησαν παιδιά.
*το *Γερμανό Φρειδερίκο* Φερδινάνδο Ρολάνδο (γενν. 1963), παντρεύτηκε τη Ντέμπορα Κάλλυ. Απέκτησαν παιδιά.

Η Μαρία Λουίζα και ο Κάρολος χώρισαν στις 4 Δεκεμβρίου 1968.

Στις 16 Νοεμβρίου 1969 η Μαρία Λουίζα παντρεύτηκε για δεύτερη φορά το Μπρόνισλαβ Τομάς Αντριέι Χρόμποκ στο Τορόντο. Το ζευγάρι μαζί απέκτησε δύο παιδιά:
*την *Αλεξάνδρα*-*Ναντέτζντα* Μαρία (γενν. 1970), παντρεύτηκε το Χόρχε Σαμπαλιμό Χαπόσο ντε Μαγκαλιές. Απέκτησαν 3 παιδιά.
*τον *Παύλο* Aλέξανδρο Αντώνιο (γενν. 1972), παντρεύτηκε την Αριάνα Όλιβερ Μας. Απέκτησαν 2 παιδιά.

Η Μαρία Λουίζα και ο Μπρόνισλαβ ζουν στο Νιου Τζέρσεϋ.

Το 2001, επισκέφθηκε και ταξίδεψε στην Εκκλησία του Αγίου Ιωάννη της Ρίλα του Θαυματουργού, στην κοινότητα του Σικάγο στο Portage Park.

Στις 13 Μαΐου 2012, κατά την 18η τελετή έναρξης, η πριγκίπισσα Μαρία Λουίζα έλαβε επίτιμο διδακτορικό δίπλωμα Humane Letters από το Αμερικανικό Πανεπιστήμιο της Βουλγαρίας. Είναι επίσης μέλος του Διοικητικού Συμβουλίου του Αμερικανικού Πανεπιστημίου της Βουλγαρίας.

## Πρόγονοι

## Τίτλοι
***13 Ιανουαρίου 1933 - 14 Φεβρουαρίου 1957**: *Η Βασιλική Υψηλότητα* Πριγκίπισσα Μαρία Λουίζα της Βουλγαρίας

## Παραπομπές


Κατηγορία:Οίκος της Σαξονίας-Κοβούργου-Γόθας
Κατηγορία:Βουλγάρες πριγκίπισσες
Κατηγορία:Πριγκίπισσες του Χοεντσόλερν-Ζίγκμαρινγκεν
NGC 1140

Ο **[[Νέος Γενικός Κατάλογος|NGC]] 1140** είναι ένας ακανόνιστος γαλαξίας στον νότιο αστερισμό Ηριδανό. Εκτιμήσεις με τη μέθοδο Tully-Fisher τοποθετούν τον γαλαξία αυτόν σε απόσταση περί τα 59 εκατομμύρια έτη φωτός από τη Γη. Ανακαλύφθηκε στις 22 Νοεμβρίου 1786 από τον Ουίλιαμ Χέρσελ. Αργότερα ο Γιόχαν Ντράιερ τον περιέγραψε ως «αρκετά φωτεινό, μικρό, στρογγυλό, παρόμοιο με αστέρα» στον Νέο γενικό αστρονομικό κατάλογο (NGC).

Ο NGC 1140 είναι ένας «αστρογόνος γαλαξίας», δηλαδή σε αυτόν γεννιούνται νέοι αστέρες με πολύ γρήγορους ρυθμούς. Στην πραγματικότητα, ενώ είναι δέκα φορές μικρότερος σε διάμετρο από τον Γαλαξία μας, παράγει αστέρες με ρυθμό 0,65 ηλιακή μάζα ανά έτος, δηλαδή περίπου το ίδιο με τον Γαλαξία μας. Οι φωτογραφίες του NGC 1140 δείχνουν φωτεινές γαλανόλευκες και ερυθρές αστρογόνες περιοχές, παρόμοιες με αυτές του NGC 1569. Η παρούσα φάση στην αστρογένεση εκτιμάται ότι άρχισε πριν από 65 εκατομμύρια έτη, δηλαδή παρατηρούμε τον γαλαξία όπως ήταν μετά από 5 εκατομμύρια έτη αστρογενέσεως. Η μικρή τουμεταλλικότητα καθιστά τον NGC 1140 παρόμοιο με αρχέγονους γαλαξίες.

Ο γαλαξίας αυτός έχει τόσους πολλούς αστέρες Βολφ-Ραγιέ (κυανούς αστέρες πολύ μεγάλης μάζας και λαμπρότητας), ώστε το φάσμα του προσομοιάζει με το φάσμα αυτών των αστέρων, που έχουν ευρείες γραμμές εκπομπής. Οι γαλαξίες που παρουσιάζουν αυτό το φαινόμενο είναι γνωστοί και ως «γαλαξίας Βολφ-Ραγιέ», και είναι αρκετά σπάνιοι επειδή οι αστέρες Βολφ-Ραγιέ ζουν πολύ λίγο. Για τον λόγο αυτό, οι όροι «αστρογόνος γαλαξίας» και «γαλαξίας Βολφ-Ραγιέ» ειναι πρακτικά συνώνυμοι.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Ακανόνιστοι γαλαξίες
1140
Κατηγορία:Ηριδανός (αστερισμός)
10966
Επαρχία Τζαμαλπούρ

Η **Επαρχία Τζαμαλπούρ** (βεγγαλικά: জামালপুর জেলা) είναι επαρχία στο βόρειο Μπαγκλαντές, στην διαίρεση Μίμενσινγκ. Υφίσταται από το 1978. Το διοικητικό κέντρο εδρεύει στο Τζαμαλπούρ. Η έκταση της επαρχίας είναι 2.032 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 2.089.366 άτομα. Το επίπεδο αλφαβητισμού ενηλίκων ήταν 21.5%, σημαντικά κατώτερο σε σχέση με το μέσο όρο του Μπαγκλαντές (43.1%). Το 97.74% του πληθυσμού είναι Μουσουλμάνοι ενώ το 1.98% είναι Ινδουιστές.

## Διοικητική διαίρεση
Η επαρχία αποτελείται από 7 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Ντεβαγκάντζ (Ντεβανγκάντζ)
# Μπακσιγκάντζ (Μπακσιγκάντζ)
# Ισλαμπούρ (Ισλαμπούρ)
# Τζαμαλπούρ Σαντάρ (Τζαμαλπούρ)
# Μανταργκάντζ (Μανταργκάντζ)
# Μελαντάχα (Μελαντάχα)
# Σαρισαμπάρι (Σαρισαμπάρι)

## Παραπομπές


## Εξωτερικοί σύνδεσμοι
* 
*Επαρχία Τζαμαλπούρ στη Banglapedia (στα αγγλικά).

Τζαμαλπουρ
Tasmar

Ο **Τάσος Μαραγκός** (1977), γνωστός και ως **Tasmar**, είναι Έλληνας δημιουργός κόμικς, με καταγωγή από τη Σύρο. Η σειρά του *[[Krak Komiks]]* έχει τιμηθεί δύο φορές στα Ελληνικά Βραβεία Κόμικς. Άλλα έργα του είναι τα *Super Condom*, *Όλα είναι κόμικξς!*, που δημοσιευόταν στην *[[Ελευθεροτυπία (εφημερίδα)|Ελευθεροτυπία]]*. Ο Tasmar έχει επηρεαστεί κυρίως από Αμερικανούς και Ευρωπαίους underground καλλιτέχνες, όπως οι Ρόμπερτ Κραμπ, Πίτερ Μπαγκ, Γκίλμπερτ Σέλτον και Αντρέα Πατσιέντζα.

## Βιβλιογραφία

* *Krak Komiks* (2007-2015)
* *Super Condom* (2010, Jemma Press)
* *Όλα είναι κόμικξς!* (2014, Jemma Press)
* *Hard Rock: School, Drugs & Rock n' Roll* (2017, Jemma Press)

## Παραπομπές


Κατηγορία:Έλληνες δημιουργοί κόμικς
Επίσημα ονόματα της Ινδίας

Ο ακόλουθος πίνακας παραθέτει τα **ονόματα της Ινδίας στις επίσημες γλώσσες της**. Η μόνη επίσημη γλώσσα της Ινδίας είναι τα Χίντι στο αλφάβητο Ντεβανάγκαρι κατά το άρθρο 343 του συντάγματος της Ινδίας. Τα Αγγλικά έχουν καθεστώς "δευτερεύουσας επίσημης γλώσσας". Το Όγδοο Πρόγραμμα του Ινδικού Συντάγματος αναφέρει 22 γλώσσες, οι οποίες αναφέρονται ως προγραμματισμένες γλώσσες και λαμβάνουν αναγνώριση, καθεστώς και επίσημη ενθάρρυνση.

## Επίσημες γλώσσες

## Γλώσσες του Όγδοου Προγράμματος

## Δείτε επίσης
* Ονόματα της Ινδίας
* Μπάρατ (αποσαφήνιση)

## Παραπομπές


Κατηγορία:Γλώσσες της Ινδίας
Ιωάννης Αλκ. Παπαλουκάς

Ο **Ιωάννης Παπαλουκάς** ήταν Έλληνας πολιτικός.

## Βιογραφικά στοιχεία

Ήταν γιος Αλκιβιάδη Παπαλουκά και μέλος της οικογένειας Παπαλουκά. Σπούδασε νομικά και ιδιώτευσε ως δικηγόρος. Διετέλεσε δήμαρχος Δρυμείας και στις εκλογές του 1923 εξελέγη για πρώτη φορά βουλευτής Λοκρίδος ενώ στις εκλογές του 1926 απέτυχε να εκλεγεί. Το ίδιο έτος διορίστηκε νομάρχης Αιτωλοακαρνανίας.

Απεβίωσε αιφνιδίως στο Δαδί (Αμφίκλεια) τον Μάρτιο του 1930 και ενταφιάστηκε στο νεκροταφείο Αμφίκλειας. Στην κηδεία του παρευρέθησε, μεταξύ άλλων, ο Ιωάννης Τσιριμώκος, πρόεδρος της Βουλής κ.α.

## Αναφορές


Κατηγορία:Βουλευτές Λοκρίδας
Ιωαννης
Κατηγορία:Νομάρχες Αιτωλοακαρνανίας
Επαρχία Σερπούρ

Η **επαρχία Σερπούρ** (βεγγαλικά: শেরপুর জেলা) είναι επαρχία στο βόρειο Μπαγκλαντές, στην διαίρεση Μίμενσινγκ. Υφίσταται από τις 22 Φεβρουαρίου 1984, από μέρος της επικράτειας της επαρχίας Τζαμαλπούρ. Το διοικητικό κέντρο είναι το Σερπούρ. Η έκταση της κομητείας είναι 1.364 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 1.246.511 άτομα. Το επίπεδο αλφαβητισμού ενηλίκων ήταν 32.4%, κατώτερο από το μέσο όρο του Μπαγκλαντές (43.1%). Το 95% του πληθυσμού της επαρχίας είναι Μουσουλμάνοι ενώ το 4% είναι Ινδουιστές

## Διοικητική διαίρεση
Η επαρχία αποτελείται από 5 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Τζεναϊγκάτι (Τζεναϊγκάτι)
# Νάκλα (Νάκλα)
# Ναλιταμπάρι (Ναλιταμπάρι)
# Σερπούρ Σαντάρ (Σερπούρ)
# Σριμπάρντι (Σριμπάρντι)

## Παραπομπές


## Εξωτερικοί σύνδεσμοι
* 
* Επαρχία Σερπούρ στη Banglapedia (Αγγλικά).

Σερπουρ
Ζάρα Ντολουκάνοβα

Η **Ζάρα Ντολουκάνοβα** (αρμενικά: *Զարուհի Դոլուխանյան*, 15 Μαρτίου 1918 - 4 Δεκεμβρίου 2007) ήταν Αρμένισα mezzo-soprano τραγουδίστρια της όπερας. Αν και θεωρείται μία από τις σπουδαιότερες τραγουδίστριες της όπερας, της σοβιετικής εποχής, δεν έκανε πολλές εμφανίσεις στο σανίδι, παρά περισσότερη φήμη απέκτησε μέσω του ραδιοφώνου. Γεννήθηκε ως Ζάρα Μακαριάν, στη Μόσχα, με τους γονείς της να έχουν αρμενικές και κουρδικές ρίζες. Μεγάλωσε σε μία μουσική οικογένεια, με τη μητέρα της να είναι επαγγελματίας τραγουδίστρια και με τον πατέρα της να είναι φλαουτίστας, κλαρινετίστας και τρομπετίστας. Ξεκίνησε γρήγορα τις μουσικές στης σπουδές και συγκεκριμένο με το πιάνο, όμως σε ηλικία 16 ετών αποφάσισε να ασχοληθεί με τη φωνή της. Αργότερα σπούδασε και στο Κρατικό Μουσικό Κολέγιο Γκνέσιν.

Το ντεμπούτο της στην όπερα το έκανε το 1938, στο Γερεβάν, ερμηνεύοντας ρόλο στο έργο του Σαρλ Γκουνώ, *Faust*. Στην όπερα του Γερεβάν έμεινα για τα επόμενα τρία χρονιά, ερμηνεύοντας κυρίως μικρούς ρόλους. Αφού αποχώρησε από εκεί, λίγο καιρό αργότερα παντρεύτηκε τον συνθέτη Αλεξάντερ Ντολουκανιάν, κι έκτοτε χρησιμοποιούσε το επώνυμο του συζύγου και στις εμφανίσεις της. Έως και το 1944, που μετακόμισαν στη Μόσχα, εκείνη συνέχισε να ερμηνεύει μικρούς ρόλους. Περίπου αυτήν την περίοδο ξεκινά και η ραδιοφωνική της καριέρα, όταν της ανατέθηκε να τραγουδήσει με την Ορχήστρα Τσαϊκόφσκι στο ραδιόφωνο. Με την ορχήστρα συνεργάστηκε κι άλλες φορές για δύο ακόμα δεκαετίες. Το 1959, έγινε σολίστ της Φιλαρμονικής Ορχήστρας Μόσχας και τραγούδησε με αυτήν αρκετές φορές έως και το τέλος της δεκαετίας. 

Κατά το 1963, ξεκίνησε να παίρνει σοπράνο ρόλους περισσότερο, σε έργα όπως η Norma, του Μπελίνι, η Aida, του Βέρντι και η Tosca, του Πουτσίνι. Μεγάλη επιτυχία είχε στις πρεμιέρες των έργων *Suor Angelica*, του Πουτσίνι και *Vier letzte Lieder* του Στράους. Καριέρα έκανε και στο εξωτερικό, τραγουδώντας μεταξύ άλλων και στις Ηνωμένες Πολιτείες, το 1959, στην Ιαπωνία, στο Ηνωμένο Βασίλειο, στη Σκανδιναβία και στη Λατινική Αμερική. Μετά το 1970, αποσύρθηκε και ξεκίνησε να διδάσκει φωνητική στο Κολέγιο Γκνέσιν. Μία από τις γνωστότερες μαθήτριες της ήταν η Όλγκα Μποροντίνα. Η φωνή της θεωρούταν ξεχωριστή καθώς ήταν μία κολορατούρα-μέτζο σοπράνο, με καθαρή φωνή και μεγάλη έκταση. Το 1966, βραβεύθηκε και από το Τάγμα του Λένιν. Απεβίωσε σε ηλικία 91 ετών στη Μόσχα. 

## Παραπομπές


## Εξωτερικοί σύνδεσμοι
*Official English Website
*Biography

Κατηγορία:Αρμένιοι τραγουδιστές
Κατηγορία:Ρωσίδες τραγουδίστριες
Κατηγορία:Τραγουδίστριες όπερας
Κατηγορία:Μεσόφωνοι
Κατηγορία:Νικητές βραβείου Λένιν
Επαρχία Μίμενσινγκ

Η **Επαρχία Μίμενσινγκ** (βεγγαλικά: ময়মনসিংহ জেলা) είναι επαρχία στο βορειοανατολικό Μπαγκλαντές, στην διαίρεση Μίμενσινγκ. Το διοικητικό κέντρο είναι το Μίμενσινγκ.

## Ιστορία
Υφίσταται από το 1787.

## Γεωγραφία
Η έκταση της επαρχίας είναι 4.363 τ.χλμ. Συνορεύει με την πολιτεία Μεγκαλάγια και τους λόφους Γκάρο στην Ινδία στα βόρεια, στα νότια με την επαρχία Γκαζιπούρ, στα ανατολικά με τις επαρχίες Νετροκόνα και Κισορεγκάντζ, και στα δυτικά με τις επαρχίες Σερπούρ, Τζαμαλπούρ και Τανγκάιλ.  

## Δημογραφικά στοιχεία
Σύμφωνα με την απογραφή του 2001 ο πληθυσμός του νομού ήταν 4.439.017 άτομα. Το επίπεδο αλφαβητισμού ενηλίκων ήταν 30.7%, σημαντικά κατώτερο από το μέσο όρο του Μπαγκλαντές (43.1%). 

## Θρησκεία
Το 94.73% του πληθυσμού είναι Μουσουλμάνοι, το 4.25% του πληθυσμού είναι Ινδουιστές και το 0.75% είναι Χριστιανοί.

## Διοικητική διαίρεση
Η επαρχία αποτελείται από 12 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Μίμενσινγκ Σαντάρ (Μίμενσινγκ)
# Μπαλούκα (Μπαλούκα)
# Ντομπαούρα (Ντομπαούρ)
# Φουλμπάρια (Φουλμπάρια)
# Γκαφαργκαόν (Γκαφαργκαόν)
# Γκαουριπούρ (Γκαουριπούρ)
# Χαλουαγκάτ (Χαλουαγκάτ)
# Ισβαργκάντζ (Ισβαργκάντζ)
# Μουκταγκάτσχα (Μουκταγκάτσχα)
# Ναντάιλ (Ναντάιλ)
# Φουλπούρ (Φουλπούρ)
# Τρισάλ (Τρισάλ)

## Παραπομπές


## Εξωτερικοί σύνδεσμοι

* Επαρχία Μίμενσινγκ στη Banglapedia (στα Αγγλικά).

Μιμενσινγκ
Επαρχία Νετροκόνα

Η **επαρχία Νετροκόνα** (βεγγαλικά: নেত্রকোনা জেলা) είναι επαρχία στο βορειοανατολικό Μπαγκλαντές, στην διαίρεση Μίμενσινγκ. Υφίσταται από το 1984. Το διοικητικό κέντρο είναι η Νετροκόνα. Η επαρχία καταλαμβάνει έκταση 2.810 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 1.937.794 άτομα. Το επίπεδο αλφαβητισμού ενηλίκων ήταν 26%, σημαντικά κατώτερο από το μέσο όρο του Μπαγκλαντές (43.1%). Το 83% του πληθυσμού του νομού είναι Μουσουλμάνοι, το 14% είναι Ινδουιστές και το 3% ανήκει σε άλλες θρησκείες.

## Διοικητική διαίρεση
Η επαρχία αποτελείται από 10 υποεπαρχίες (ουπαζίλα).

Οι υποεπαρχίες είναι οι παρακάτω (το όνομα σε παρένθεση είναι το διοικητικό κέντρο):

# Μοχανγκάντζ (Μοχανγκάντζ)
# Μαντάν (Μαντάν)
# Χαλιαντζούρι (Χαλιαντζούρι)
# Πουρμπαντχάλα (Πουρμπαντχάλα)
# Ντουργκαπούρ (Ντουργκαπούρ)
# Κέντουα (Κέντουα)
# Καλμακάντα (Καλμακάντα)
# Μπαρχάτα (Μπαρχάτα)
# Ατπάρα (Ατπάρα)
# Νετροκόνα Σαντάρ (Νετροκόνα)

## Παραπομπές


## Εξωτερικοί σύνδεσμοι
* 
* Επαρχία Νετροκόνα στη Banglapedia (στα αγγλικά).

Νετροκονα
Ιωάννα Φραγκίσκη Βαλλιτσιόνι

Η **Ιωάννα Φραγκίσκη Βαλλιτσιόνι** (*Jeanne-Françoise Valliccioni*, 26 Μαρτίου 1958 -) είναι η δεύτερη σύζυγος του πρίγκιπα Καρόλου Ναπολέοντος. 

Γεννήθηκε στις 26 Μαρτίου 1958 στο Ορτιπόριο της Κορσικής και είναι η μεγαλύτερη κόρη του Παύλου Βαλλιτσιόνι και της Πάντουε Πιατσεντίνι.

Στις 15 Ιουλίου 1978 η Ιωάννα παντρεύτηκε τον Έρικ Λανγκραί και χώρισαν δώδεκα χρόνια αργότερα στις 24 Ιουλίου 1990. Από αυτό τον γάμο δεν υπήρξαν παιδιά.

Στις 28 Σεπτεμβρίου 1996 η Ιωάννα παντρεύτηκε με πολιτικό γάμο τον πρίγκιπα Κάρολο Ναπολέοντα. Το ζευγάρι μαζί απέκτησε ένα βιολογικό παιδί και ένα θετό παιδί:
*την *Σοφία* Αικατερίνη Ναπολέων (1992-)
*την Άννα Ναπολέων (1998-)

## Τίτλοι
***26 Μαρτίου 1958 - 15 Ιουλίου 1978**: Δεσποινίς Ιωάννα Φραγκίσκη Βαλλιτσιόνι
***15 Ιουλίου 1978 - 24 Ιουλίου 1990**: Κα. Λανγκραί
***24 Ιουλίου 1990 - 28 Σεπτεμβρίου 1996**: Κα. Ιωάννα Φραγκίσκη Βαλλιτσιόνι
***28 Σεπτεμβρίου 1996 - μέχρι σήμερα**: *Η Αυτοκρατορική Υψηλότητα* Ιωάννα Φραγκίσκη Ναπολέοντος

## Παραπομπές


## Εξωτερικοί σύνδεσμοι

|-

Κατηγορία:Οίκος του Βοναπάρτη
Bdnews24.com

Το **bdnews24.com** είναι ειδησεογραφική ιστοσελίδα του Μπανγκλαντές στα αγγλικά και τα βεγγαλικά. Το 2021, η κατάταξη Alexa ήταν 6ο στο Μπαγκλαντές και 1.484ο σε παγκόσμιο επίπεδο.

## Ιστορία
Το 2005, η εταιρεία ξεκίνησε αρχικά ως το πρώτο αποκλειστικά βασισμένο στο διαδίκτυο πρακτορείο ειδήσεων της χώρας, και ήταν γνωστή ως BDNEWS. Τα άλλα δύο εθνικά πρακτορεία ειδήσεων εκείνη την εποχή ήταν η κρατική Μπαγκλαντές Σανγκμπάντ Σάνγκσθα (BSS) και το ιδιωτικό Ηνωμένες Ειδήσεις του Μπαγκλαντές (UNB), που εκείνη την εποχή ήταν βασισμένες στον τηλέτυπο "υπηρεσίες σύρμα". Μετά από μια εξαγορά στα μέσα του 2006 στην εταιρεία συμμετοχών Bangladesh News 24 Hours Ltd, η ιδιοκτησία ασκείται μεταξύ δύο μοναδικά μέλη του συμβουλίου: τον γενικό διευθυντή και αρχισυντάκτη Τουφίκ Ιμρός Χαλίντι και τον πρόεδρο της εταιρείας, Ασίφ Μαχμούντ.

Τον Οκτώβριο του 2006, το bdnews24.com κυκλοφόρησε εκ νέου ως η πρώτη ελεύθερη διαδικτυακή εφημερίδα του Μπανγκλαντές και μετονομάστηκε σε bdnews24.com. Ο αρχισυντάκτης Χαλίντι είναι δημοσιογράφος και πρώην εργαζόμενος του BBC. Στις 28 Μαΐου 2012, το γραφείο του bdnews24.com δέχθηκε επίθεση από άνδρες με ματσέτες τραυματίζοντας τρεις δημοσιογράφους.

## Παραπομπές


## Εξωτερικοί σύνδεσμοι

*  (στα αγγλικά)
*  (στα βεγγαλικά)

Κατηγορία:Ιστότοποι
Jugantor

Η*** Jugantor*** (βεγγαλικά: দৈনিক যুগান্তর) είναι μια καθημερινή εφημερίδα στη βεγγαλική γλώσσα. Η εφημερίδα τυπώνεται και δημοσιεύονται από την Jamuna Printing and Publishing Ltd., που ιδρύθηκε το 1999, και οι διοικητικές πράξεις εποπτεύονται από την Jamuna Media Ltd. Είναι η μεγαλύτερη σε κυκλοφορία εφημερίδα του Μπαγκλαντές και μια από τις βεγγαλικές εφημερίδες με τις περισσότερες πωλήσεις.

## Στήλες

* Protimoncho (Σκηνή του Εγκλήματος)
* Ghore baire (Τρόπος ζωής)
* Jugantor dotcom (Τεχνολογία)
* Tara jhil mil (Ψυχαγωγία)
* Sahittyo samoyiki (λογοτεχνία)
* Sajan samabesh (οργάνωση αναγνωστών)
* Suranjana (σελίδα για τις γυναίκες)
* Chakrir khuj (γωνία εργασίας)
* Prokriti o jibon (περιβαλλοντική γωνία)
* Islam o jibon (θρησκεία και ζωή)

## Δείτε επίσης

* Κατάλογος εφημερίδων στο Μπαγκλαντές
* *The Daily Ittefaq*
* *Prothom Alo*
* *Daily Naya Diganta*

## Αναφορές


Κατηγορία:Εφημερίδες με τόπο έκδοσης το Μπανγκλαντές
Bangladesh Sangbad Sangstha

Το **Bangladesh Sangbad Sangstha** (**BSS**) είναι το εθνικό πρακτορείο ειδήσεων του Μπανγκλαντές και ιδρύθηκε την 1η Ιανουαρίου του 1972 από την κυβέρνηση, λίγο μετά την ανεξαρτησία του Μπανγκλαντές από το Πακιστάν. Ο Αμπούλ Καλάμ Αζάντ είναι ο σημερινός διευθυντής και αρχισυντάκτης του πρακτορείου.

## Παραπομπές


Κατηγορία:Εταιρείες ιδρυθείσες το 1972
Κατηγορία:Ειδησεογραφικά πρακτορεία
Κατηγορία:Μέσα Μαζικής Ενημέρωσης στο Μπανγκλαντές
Τατεβίκ Σαζανταριάν

Η **Τατεβίκ Σαζανταριάν** (αρμενικά: *Տաթևիկ Տիգրանի Սազանդարյան*, 2 Σεπτεμβρίου 1916 - 6 Οκτωβρίου 1999) ήταν Σοβιετική και Αρμένισα mezzo-soprano της όπερας, η οποία το 1959 έγινε μέλος του Ανώτατου Σοβιέτ της Σοβιετικής Ένωσης. Γεννήθηκε στο Χντζορέσκ, αλλά μεγάλωσε στο Μπακού, ενώ σε ηλικία 10 ετών τραγούδαγε ως σολίστ σε παιδικές χορωδίες. Στην ηλικία των 16 ετών, μετακόμισε στη Μόσχα, όπου ξεκίνησε να τραγούδα σε ερασιτεχνικές παραστάσεις. Μόλις το ταλέντο της έγινε γνωστό, ξεκίνησε να σπουδάζει μουσική στη Μόσχα, υπό τις οδηγίες του Ρούμπεν Σονόνοφ.  

Το 1933, ξεκίνησε να δίνει παραστάσεις και σε κονσέρτα. Μετά από λίγο καιρό, επέστρεψε στην Αρμενία, όπου ξεκίνησε να σπουδάζει στο Μουσικό και Δραματικό Σχολείο του Γερεβάν, υπό τις οδηγίες του Σάργκις Μπαρχουρταριάν. Το 1937, έγινε σολίστ της Κρατικής Όπερας του Γερεβάν. Εκεί εργάστηκε από το 1937 έως και το 1961. Αξιομνημόνευτοι έγιναν οι ρόλοι της στην όπερα *Arshak II*, ως Parandzem του Τιγκράν Τσουχατζιάν και στην όπερα *David Bek*, του Αρμέν Τιγκρανιάν, ως Tamar. Επίσης, ερμήνευσε και πρωταγωνιστικούς ρόλους σε κλασικές όπερες  όπως η *[[Κάρμεν|Carmen]]*, του Ζωρζ Μπιζέ, η *[[Αΐντα|Aida]]*, του Τζουζέπε Βέρντι και η *Eugene Onegin* του Πιοτρ Ίλιτς Τσαϊκόφσκι. 

Από το 1961, ήταν δασκάλα στο Κρατικό Ωδείο του Γερεβάν, ενώ από το 1970, έγινε καθηγήτρια του ωδείου. Παράλληλα, εκείνη την περίοδο ήταν η βασική σολίστ του μουσικού τμήματος του Θεατρικού Ινστιτούτου του Γερεβάν. Στη διάρκεια της καριέρας της έλαβε μεγάλη αναγνωρισιμότητα τόσο εντός της Σοβιετικής Ένωσης, τραγουδώντας στις μεγαλύτερες πόλεις της ΕΣΣΔ, όσο και εκτός, ερμηνεύοντας σε χώρες όπως η Σουηδία, η Περσία, η Τυνησία, η Ουγγαρία, η Συρία, το 1956, το Βέλγιο, το 1958 και 1962, η Ελλάδα, το 1959, η Τσεχοσλοβακία, το 1960 και η Γαλλία, το 1963. Απεβίωσε το 1999, στο Γερεβάν. Η Σαζανταριάν, έλαβε αρκετές βραβεύσεις κατά τη διάρκεια της καριέρας της, μεταξύ αυτών το Κρατικό Βραβείο ΕΣΣΔ, το 1951, καθώς και από το αρμενικό Τάγμα του Άγιου Μεσρώπ Μαστότς, το 1997. Το 2016, γραμματόσημο στην Αρμενία έφερε το πρόσωπό της, στα 100 χρόνια από τη γέννησή της. Τον Μάιο του 2017, πραγματοποιήθηκε κονσέρτο προς τιμήν της, στο Εθνικό Θέατρο του Γερεβάν.

## Παραπομπές


Κατηγορία:Αρμένιοι τραγουδιστές
Κατηγορία:Σοβιετικοί τραγουδιστές
Κατηγορία:Τραγουδίστριες όπερας
Κατηγορία:Μεσόφωνοι
Janakantha

δεξιά|μικρογραφία|Το κτίριο Τζανακάνθα Μπαμπάν, έδρα της Janakantha
Η*** Dainik Janakantha*** (βεγγαλικά: দৈনিক জনকণ্ঠ, *Dainik Janakanṭha* "Καθημερινή Φωνή του Λαού") είναι μια Βεγγαλική ημερήσια εφημερίδα που εκδίδεται από τη Ντάκα του Μπαγκλαντές. και ανήκει στην Janakantha Shilpa Paribar (GJSP). Αυτή η εφημερίδα εκδόθηκε για πρώτη φορά στις 21 Φεβρουαρίου του 1993. Ο Μοχαμμάντ Ατικουλάχ Χαν είναι ο συντάκτης της εφημερίδας. Το 1999, το στρατιωτικό προσωπικό του Μπανγκλαντές εξουδετέρωσε μια νάρκη από ύποπτους ισλαμιστές μαχητές αριστερά από τα γραφεία της εφημερίδας.

## Δείτε επίσης
* Κατάλογος εφημερίδων στο Μπαγκλαντές
* Prothom Alo
* Daily Ittefaq
* Jugantor
* Daily Diganta
* Daily Star (Μπαγκλαντές)

## Αναφορές


## Εξωτερικοί σύνδεσμοι

* Επίσημη Ιστοσελίδα
* eJanakantha 

Κατηγορία:Εφημερίδες με τόπο έκδοσης το Μπανγκλαντές
Suprobhat Bangladesh

Η*** Suprobhat Bangladesh ***(Μπενγκάλι: সুপ্রভাত বাংলাদেশ *Suprobhat Bangladesh, *μετάφραση: "Καλημέρα Μπαγκλαντές") είναι μια περιφερειακή ημερήσια εφημερίδα στο Μπαγκλαντές, που δημοσιεύεται από τη Τσιταγκόνγκ στη Βεγγαλική γλώσσα. Ο Ρούσο Μαχμούντ είναι ο εκδότης της εφημερίδας από την ίδρυσή της.

## Συμπληρώματα

* **দেউড়ি***, Dewri* ("Ντέουρι"): Συμπλήρωμα καθημερινού τρόπου ζωής και ψυχαγωγίας
* **রাজনীতি,** *Rajneeti* ("Πολιτική"): Χαρακτηριστικό σαββατιάτικο συμπλήρωμα
* **শিল্পসাহিত্য,** *Shilpashahitya* ("Τέχνη και λογοτεχνία"): Χαρακτηριστικό συμπλήρωμα στις Παρασκευές για την τέχνη και τη λογοτεχνία
* **সুপ্রভাত সুহৃদ,** *Supribhat Suhrid* ("Καλημέρα φίλε"): Χαρακτηριστικό κυριακάτικο συμπλήρωμα

## Δείτε επίσης

* Κατάλογος εφημερίδων στο Μπαγκλαντές

## Παραπομπές


Κατηγορία:Εφημερίδες με τόπο έκδοσης το Μπανγκλαντές
Ίρμγκαρντ Γκρις

Η **Ίρμγκαρντ Γκρις** (γερμ: *Irmgard Griss-Reiterer*, γενν. 13 Οκτωβρίου 1946) είναι Αυστριακή ανώτατη δικαστικός, συντηρητική πολιτικός και πρώην πρόεδρος του Αυστριακού Ανωτάτου Δικαστηρίου. Συμμετείχε στις προεδρικές εκλογές του 2016 ως ανεξάρτητη υποψήφια, καταλαμβάνοντας την τρίτη θέση.

## Βιογραφία
Η Γκρις γεννήθηκε το 1946 στο Ντόιτσλαντσμπεργκ του ομόσπονδου κρατιδίου της Στυρίας. Το 1965 αποφοίτησε από την Εμπορική Ακαδημία του Γκρατς και κατόπιν εισήλθε στην εμπορική σχολή του Πανεπιστημίου του Γκρατς, από όπου ολοκλήρωσε τις σπουδές της το 1970. Στη συνέχεια πραγματοποίησε περαιτέρω σπουδές στη νομική σχολή του Πανεπιστημίου του Χάρβαρντ και μετά ακολούθησε πολυετή δικαστική καριέρα. Το 2007 εξελέγη πρόεδρος του Ανωτάτου Δικαστηρίου της Αυστρίας, θέση στην οποία διατηρήθηκε μέχρι το 2011. Παράλληλα, από το 2008 είναι αναπληρωματικό μέλος του Συνταγματικού Δικαστηρίου της Αυστρίας και έχει διατελέσει επισκέπτρια καθηγήτρια το πανεπιστήμιο του Γκρατς. Από τον Μάιο του 2013 είναι μεσολαβήτρια σε υποθέσεις καταναλωτών.

### Πολιτική πορεία
Τον Δεκέμβριο του 2015 ανακοίνωσε την υποψηφιότητά της για την προεδρία της Αυστρίας, τονίζοντας πως δεν θα δεχόταν οικονομική υποστήριξη από κάποιο πολιτικό κόμμα, αλλά αφήνοντας ανοικτό το ενδεχόμενο για πολιτικές συνεργασίες. Αργότερα προσκλήθηκε για συνομιλίες με το συντηρητικό/ευρωσκεπτικιστικό Κόμμα Ελευθερίας και το φιλελεύθερο NEOS, χωρίς ωστόσο να προκύψει κάποια συμφωνία.

Εν τέλει η Γκρις κατήλθε τις εκλογές της 24ης Απριλίου του 2016 ως ανεξάρτητη υποψήφια και κατέλαβε την τρίτη θέση με 810.641 ψήφους, που αντιστοιχούσαν σε ποσοστό της τάξης του 18,9%, μένοντας πίσω από τον μετέπειτα πρόεδρο Αλεξάντερ Βαν ντερ Μπέλεν και τον υποψήφιο του Κόμματος Ελευθερίας, Νόρμπερτ Χόφερ. Η υποψηφιότητά της συγκέντρωσε το υψηλότερο ποσοστό της στο ομόσπονδο κρατίδιο του Φόραρλμπεργκ (24,06%) και το χαμηλότερο στο Μπούργκενλαντ (12,44%). Λίγες μέρες πριν τη διεξαγωγή του β΄ γύρου δήλωσε δημόσια την υποστήριξή της στον υποψήφιο του Αυστριακού Πράσινου Κόμματος, Βαν ντερ Μπέλεν. Το 2017 ανακοίνωσε την εκλογική της συμμαχία με το NEOS ενόψει των βουλευτικών εκλογών που διεξήχθησαν τον Οκτώβριο του ίδιου έτους.

## Παραπομπές


Κατηγορία:Αυστριακοί πολιτικοί
Κατηγορία:Αυστριακοί νομικοί
Bhorer Kagoj

Η*** Bhorer Kagoj*** (βεγγαλικά: দৈনিক ভোরের কাগজ, *Bhorer Kagoj*, μετάφραση: «Χαρτί της Αυγής») είναι μια από τις μεγαλύτερες καθημερινές εφημερίδες στη Βεγγαλική γλώσσα, που δημοσιεύεται στην Ντάκα του Μπαγκλαντές.

## Ιστορία
Η* Bhorer Kagoj* ιδρύθηκε το 1992.

## Συντάκτες
Ο Ναϊμούλ Ισλάμ Χαν ήταν ο ιδρυτής και εκδότης της εφημερίδας. Στη συνέχεια, την εφημερίδα ανέλαβε ο Ματιούρ Ραχμάν, και μετά ακολούθησαν ο Μπεναζίρ Αχμέτ, ο Αμπέντ Χαν και ο σημερινός εκδότης Σιαμάλ Ντούτα.

## Δείτε επίσης

* Κατάλογος εφημερίδων στο Μπαγκλαντές

## Παραπομπές

* Βεγγαλικές Εφημερίδες

## Εξωτερικοί σύνδεσμοι

* Επίσημη ιστοσελίδα της Bhorer Kagoj
*All Bengali newspapers 

Κατηγορία:Εφημερίδες με τόπο έκδοσης το Μπανγκλαντές
Ελληνική Εταιρεία Αξιοποίησης Ανακύκλωσης

Η **Ελληνική Εταιρεία Αξιοποίησης Ανακύκλωσης** (συντ. **Ε.E.A.A.**) είναι ελληνική μη κερδοσκοπική εταιρεία που έχει αναλάβει την ανακύκλωση συσκευασιών στην Ελλάδα. Ιδρύθηκε τον Δεκέμβριο του 2001. Συστήθηκε ως κοινωνική επιχείρηση όπου αποτέλεσε πρωτοβουλία μεγάλων ελληνικών επιχειρήσεων που δραστηριοποιούνταν στην παραγωγή συσκευασιών και την εμπορία συσκευασμένων προϊόντων, με στόχο να ανταποκριθούν πιο αποτελεσματικά στη νομική τους υποχρέωση για Ανακύκλωση των αποβλήτων συσκευασίας των προϊόντων τους, μέσα από την διαχείριση των πόρων τους, στο πλαίσιο της εθνικής και ευρωπαϊκής νομοθεσίας. Το μετοχικό κεφάλαιο της Ε.Ε.Α.Α. ειναι περίπου 43.000.000€. Η Κεντρική Ένωση Δήμων Ελλάδας (ΚΕΔΕ) συμμετέχει στο μετοχικό κεφάλαιο του Συστήματος κατά 35% και εκπροσωπείται στο 9μελές Διοικητικό Συμβούλιο της ΕΕΑΑ με 3 μέλη.

## Δραστηριότητα
Στους περισσότερους δήμους, όλοι οι κάδοι είναι μπλε χρώματος. Υπάρχουν επίσης και ειδικοί μπλε κάδοι σε σχήμα καμπάνας, στους οποίους ρίχνονται μόνο γυαλιά. Όμως, σε μερικούς δήμους, υπάρχουν ειδικοί κάδοι ανάλογα με το τι ρίχνεται σε αυτούς. Για παράδειγμα, στα Χανιά και το Ρέθυμνο, οι κάδοι για τα γυαλιά είναι κίτρινοι και στα κάποια νησιά των Κυκλάδων είναι μπλε με κίτρινο καπάκι για χαρτιά και μπλε με κὀκκινο για τις υπόλοιπες συσκευασίες. Στην Αττική χωριστό ρεύμα χαρτιού υλοποιείται στο δήμο Γλυφάδας, Φιλοθέης Ψυχικού, Μαραθώνα κα. Οι κάδοι της Ε.Ε.Α.Α. περιόρισαν τους κλασικούς γκρι κάδους όπου υπήρχαν εγκατεστημένοι σε όλη την Ελλάδα από τους προηγούμενους φορείς στην ανακύκλωση (Helesi, Spider, Kostoulas) βάζοντας περισσότερο την ανακύκλωση στους Έλληνες καταναλωτές. Κάθε χρόνο από το 2001 η Ε.Ε.Α.Α. οργανώνει δράσεις και εκδηλώσεις με στόχο την προώθηση της διαχείρισης απορριμμάτων δημιουργώντας διάφορα πάρκα ανακύκλωσης όπως αυτό στους Αγίους Αναργύρους. Η Ε.Ε.Α.Α. έχει ιδρύσει 32 κέντρα διαλογής ανακυκλώσιμων υλικών σε διάφορες πόλεις της Ελλάδας τα οποία τα παραχωρεί σε εταιρείες διαχείρισης απορριμμάτων, ενώ έχει δωρίσει στους οργανισμούς τοπικής αυτοδιοίκησης περισσότερα από 450 φορτηγά οχήματα, 200 χιλ. κάδους και συνεργάζεται με περισσότερες από 1.800 επιχειρήσεις συσκευασιών. 
Αρχείο:Glascontainer Chania.jpg|Κίτρινος κάδος ανακύκλωσης γυαλιών στα Χανιά το 2016
Αρχείο:Recycling Bins (5128512455).jpg|Κάδοι ανακύκλωσης χαρτιού, χαρτονιού (Κίτρινο καπάκι) και λοιπών συσκευασιών (κόκκινο καπάκι) στη Σαντορίνη το 2010
Αρχείο:20190509 379 gytheion.jpg|Μπλε κάδοι στο Γύθειο το 2019
Αρχείο:20160516 254 thessaloniki.jpg|Μπλε κάδος για γυάλινα μπουκάλια στην Θεσσαλονίκη το 2016


## Παραπομπές


## Πηγές
* http://www.herrco.gr/company/
* https://www.paraskhnio.gr/ανακύκλωση-εκατομμυρίων-ευρώ-με-τη/ 

## Εξωτερικοί σύνδεσμοι
* Επίσημη ιστοσελίδα
* Πρόγραμμα ανακύκλωσης γυαλιού
* Εκπαιδευτικός ιστότοπος

Κατηγορία:Ανακύκλωση
Χου Τζιντάο

[μικρογραφία|246x246εσ|Ο Χου Τζιντάο με τον πρόεδρο των ΗΠΑ [Τζορτζ Μπους (νεότερος)|Τζορτζ Μπους το 2008]]
[μικρογραφία|Ο Χου Τζιντάο με τον [Γιώργος Α. Παπανδρέου|Γιώργο Παπανδρέου το 2009|325x325εσ]]
Ο **Χου Τζιντάο** (*胡锦涛*, πινγίν: Hú Jǐntāo, γενν. 21 Δεκεμβρίου 1942) είναι Κινέζος συνταξιούχος πολιτικός που υπηρέτησε ως ο Γενικός Γραμματέας του Κομμουνιστικού Κόμματος της Κίνας από το 2002 έως το 2012, αλλά και ως ο 6ος πρόεδρος της Λαϊκής Δημοκρατίας της Κίνας από το 2003 έως το 2013.

Κατείχε τη θέση του Αντιπροέδρου της Κίνας από το 2008 μέχρι το 2013 αλλά και του Γενικού Γραμματέα του Κομμουνιστικού Κόμματος της Κίνας, του Προέδρου της Κεντρικής Στρατιωτικής Επιτροπής του Κόμματος, του Προέδρου της Κεντρικής Κομματικής Σχολής, και του πρώτου μέλους της Μόνιμης Επιτροπής του Πολιτικού Γραφείου (CPC), του ντε φάκτο κορυφαίου οργάνου εξουσίας στην Κίνα. Έχει υπηρετήσει ως το 

Γεννήθηκε στο Ταϊτζόου της επαρχίας Τζιανγκσού στις 21 Δεκεμβρίου 1942. Παντρεύτηκε τη Λιου Γιονγκτσίνγκ (Liu Yongqing).

Ήταν Γενικός Γραμματέας του Κομμουνιστικού Κόμματος της Κίνας από τις 15 Νοεμβρίου 2002 έως τις 15 Νοεμβρίου 2012. Υπήρξε Πρόεδρος της Κίνας από τις 15 Μαρτίου 2003 έως τις 14 Μαρτίου 2013.

Διορίστηκε για μια ακόμα πενταετή θητεία στην προεδρία της Κίνας, με απόφαση του Εθνικού Κογκρέσου του Κομμουνιστικού Κόμματος, στις 16 Μαρτίου 2008. Ο Τζιντάο ήταν ο μόνος υποψήφιος και εξελέγη με μόνο 3 ψήφους κατά στις 15 Μαρτίου 2008. Αντιπρόεδρος εξελέγη ο Σι Τζινπίνγκ.

## Σπουδές
Σπούδασε μηχανικός στο πολύ επιλεκτικό πανεπιστήμιο Τσινγκχουά του Πεκίνου. Αποφοίτησε το 1965.

## Εξωτερικοί σύνδεσμοι

* China's leader shows his stripes - άρθρο στο BBC, Ιανουάριος 2005.
* Hu Jintao  (ChinaVitae.com)
* Hu Jintao calls for upholding Marxism (Xinhua)
* Πολιτικές φιλοσοφίες και πολιτικές του Ζιντάο από τον Δρα Ρόμπερτ Λόρενς Κουν
* Requiem for Reform?  Zhao Ziyang's vision of political change in China dims as Hu Jintao hardens the Party line (Time Asia)

## Παραπομπές


Κατηγορία:Κινέζοι πολιτικοί
Κατηγορία:Κινέζοι κομμουνιστές
Κατηγορία:Κινέζοι μηχανικοί
Κατηγορία:Πρόεδροι της Λαϊκής Δημοκρατίας της Κίνας
Ταταρική Αυτόνομη Σοβιετική Σοσιαλιστική Δημοκρατία

Η **Ταταρική Αυτόνομη Σοβιετική Σοσιαλιστική Δημοκρατία** (; ), γνωστή επίσης με την συντομογραφία **Ταταρική ΑΣΣΔ** (; ) ή **ΤΑΣΣΔ** (; , 1920-1990) ήταν μέρος της Ρωσικής Σοβιετικής Ομοσπονδιακής Σοσιαλιστικής Δημοκρατίας. Δημιουργήθηκε στις 27 Μαΐου 1920. Το Καζάν εξυπηρετούσε ως πρωτεύουσα της.

Η επικράτεια της ΤΑΣΣΔ αποτελούσε μέρος των κυβερνείων Καζάν, Σιμπίρσκ και Ουφά της Αυτοκρατορικής Ρωσίας πριν την Οκτωβριανή Επανάσταση του 1917.

Τα ονόματα της δημοκρατίας κατά το παρελθόν ήταν τα εξής:

* 1918: Κράτος Ιντέλ-Ουράλ
* 1920: Ταταρική Αυτόνομη Σοβιετική Σοσιαλιστική Δημοκρατία
* 1990: Ταταρική Σοβιετική Σοσιαλιστική Δημοκρατία
* 1992: Δημοκρατία του Ταταρστάν

## Διοικητική διαίρεση
Αρχικά, η ΤΑΣΣΔ χωριζόταν σε 10 καντόνια: Άρσκι, Μπουγκουλμίνσκι, Μπούινσκ, Λαϊσέβσκι, Μαμαντίς, Μενζελίνσκι, Σβιγιάζσκι, Σπάσκι, Τετιούς και Τσιστοπόλ. Το 1921 δημιουργήθηκαν τα καντόνια Αγκρίζ, Γιελαμπούγκα και Τσέλνι. Από το 1924 άρχισε η διαδικασία κατάργησης των καντονιών και ο σχηματισμός νέων διοικητικών περιφερειών. Αυτό ολοκληρώθηκε στις 23 Ιουλίου 1930, όταν η επαρχο-καντονική διοικητική διαίρεση αντικαταστάθηκε εντελώς από την διαίρεση με επαρχίες.

Μέχρι το τέλος της δεκαετίας του '40, ο αριθμός των ραγιόν αυξήθηκε σταδιακά. Έτσι, το 1948 το έδαφος της Ταταρικής ΑΣΣΔ χωριζόταν σε 70 ραγιόν και 3 πόλεις δημοκρατικής υποταγής (Καζάν, Ζελενοντόλσκ και Τσιστοπόλ).

Στις αρχές της δεκαετίας του 1950, άρχισε να υλοποιείται το έργο της περιφερειακής οργάνωσης της Ταταρικής και Μπασκιρικής ΑΣΣΔ. Έτσι, στις 8 Μαΐου 1952, σχηματίστηκαν δύο περιφέρειες στην επικράτεια της Ταταρικής ΑΣΣΔ: οι περιφέρειες Καζάν και Τσιστοπόλ. Στις 21 Φεβρουαρίου 1953 ιδρύθηκε η περιφέρεια Μπουγκούλμα. Ωστόσο, μετά το θάνατο του Στάλιν, το σχέδιο περιορίστηκε και στις 30 Απριλίου 1953 οι τρεις περιφέρειες της ΤΑΣΣΔ.

Μετά από αυτό, μέχρι το 1963, ο αριθμός των ραγιόν άρχισε να μειώνεται, μέχρι την αρχή της αποκατάστασης των καταργημένων επαρχιών στα τέλη του 1963.

## Αξιοσημείωτα άτομα
* Γκαμπντουλχάι Αχάτοφ (1927-1986) - καθηγητής, μέλος της σοβιετικής επιτροπής Τουρκολόγων, επιστήμονας παγκοσμίου φήμης στο πεδίο της Τουρκολογίας
* Μιντιμέρ Σαϊμίεφ - πολιτικός, πρώτος γραμματέας της Ταταρικής Περιφερειακής Επιτροπής του ΚΚΣΕ

## Δείτε επίσης
* Λιμός στο Ταταρστάν 1921–1922
* Κομμουνιστικό Κόμμα της Δημοκρατίας του Ταταρστάν
* Πρώτος Γραμματέας του Κομμουνιστικού Κόμματος του Ταταρστάν

## Αναφορές


Κατηγορία:Αυτόνομες δημοκρατίες της Σοβιετικής Ένωσης
Daily Bir Chattagram Mancha

Η*** Daily Bir Chattagram Mancha*** (βεγγαλικά: দৈনিক বীর চট্টগ্রাম মঞ্চ) είναι μια εφημερίδα στο Τσιταγκόνγκ του Μπαγκλαντές. Η εφημερίδα εκδόθηκε για πρώτη φορά ως εβδομαδιαία εφημερίδα το 1997 και από το 2000 λειτουργεί ως μια καθημερινή εφημερίδα. Ο Σιέντ Ομάρ Φαρούκ είναι ο ιδρυτικός αρχισυντάκτης.

Στις 22 Αυγούστου 2004, ο δημοσιογράφος Καμάλ Χοσσαΐν, που εργαζόταν για την *Ajker Kagoj* και *Chattagram Mancha*, δολοφονήθηκε στο σπίτι του στο Μανικτσάρι όπου ήταν ο τοπικός ανταποκριτής.

Κατά τη διάρκεια μιας περιόδου διαδεδομένης παρενόχλησης των δημοσιογράφων στην περιοχή το 2006, ο δημοσιογράφος Σουκουμάρ Μπαρούα της *Chattagram Mancha* συνελήφθη για δύο μέρες, μέχρι την απελευθέρωσή του μετά από αίτημα των τοπικών δημοσιογράφων. Σύμφωνα με αναφορές, επτά δημοσιογράφοι βασανίστηκαν και 35 νομικές υποθέσεις είχαν κατατεθεί εναντίον τους από πολιτικούς.

Η εφημερίδα και το προσωπικό είναι ενεργό μέλος της Ένωσης Δημοσιογράφων της Τσιταγκόνγκ και έχει συμμετάσχει σε προγράμματα και προειδοποιητικές απεργίες για τους μισθούς.

## Δείτε επίσης

* Κατάλογος εφημερίδων στο Μπαγκλαντές
* Κατάλογος δολοφονηθέντων δημοσιογράφων στο Μπαγκλαντές

## Παραπομπές


Κατηγορία:Εφημερίδες με τόπο έκδοσης το Μπανγκλαντές
Kaler Kantho

Η*** Kaler Kantho*** (βεγγαλικά: কালের কণ্ঠ, μετάφραση: Καθημερινή Φωνή του Χρόνου) είναι ένα από τις πιο δημοφιλείς βεγγαλόφωνες εφημερίδες στο Μπαγκλαντές. Είναι μια επιχείρηση της East-West Media Group, μια αδελφή εταιρεία του Ομίλου Μπασουντάρα. Ο ίδιος όμιλος κατέχει επίσης της εφημερίδες Bangladesh Pratidin, Daily Sun, News24, Radio Capital και *Banglanews24*.

Ο Αμπέντ Χαν ήταν ο ιδρυτής και εκδότης της *Kaler Kantho*. Η καθημερινή δημοσιεύτηκε για πρώτη φορά στις 10 ιανουαρίου 2010. Μετά από ένα σύντομο χρονικό διάστημα ο Χαν παραιτήθηκε από συντάκτης (τον Ιούνιο του 2011). Μετά την παραίτηση του Αμπέντ Χαν ο Ιμνταντούλ Χακ Μίλον, δημοφιλής μυθιστοριογράφος στο Μπαγκλαντές, εργαζόταν ως συντάκτης. Το 2010, την πρώτη χρονιά δημοσίευσης, η καθημερινή εφημερίδα πωλούσε πάνω από 280.000 αντίτυπα και ήταν η δεύτερη μεγαλύτερη καθημερινή εφημερίδα στο Μπαγκλαντές σε κυκλοφορία.

Υπάρχουν πολλές χαρακτηριστικές και καθημερινές σελίδες στην Kaler Kantho, συμπεριλαμβανομένης της Tech Bisshow (χαρακτηριστική σελίδα για την πληροφορική), Tech Pratidin, Campus, Poralekha (Εκπαιδευτική καθημερινή), Oboshore, A2Z, Dosh dik (Λογοτεχνία), Biggapon biroti, Doctor Achen (Υγεία), Kothay Kothay, Rongey Mela (Ψυχαγωγία), Ghorar dim (Διασκέδαση), Mogoj Dholai, και Tin Tin Toon Toon.

## Δείτε επίσης

* Κατάλογος εφημερίδων στο Μπαγκλαντές

## Παραπομπές


## Εξωτερικοί σύνδεσμοι

* Ιστοσελίδα της Kaler Kantho: http://www.kalerkantho.com/
* Kaler Kantho Epaper: http://www.ekalerkantho.com/

Κατηγορία:Εφημερίδες με τόπο έκδοσης το Μπανγκλαντές
Ζανάρ Ντουγκάλοβα

Η **Ζανάρ Ντουγκάλοβα** (καζακικά: Жанар Дұғалова, ρωσικά: *Жанар Дугалова*, 17 Ιανουαρίου 1987) είναι Καζακστανή τραγουδίστρια της pop μουσικής, που έγινε γνωστή για τη συμμετοχή της και τη νίκη της στον διαγωνισμό Turkvision Song Contest, του 2014, με το τραγούδι "Izin korem". Γεννήθηκε στην Κιζιλορντά του Καζακστάν, ενώ αργότερα μετακόμισε με την οικογένεια της στην Αλμάτι, του Καζακστάν. Πριν ξεκινήσει την επαγγελματική της μουσική καριέρα, είχε πάρει μέρος στον διαγωνισμό *Zhas Kanat*, ο οποίος βοηθά νέους και ερασιτέχνες τραγουδιστές να διακριθούν,  με τον Μπαγιάν Εστενάγιεβα, έναν γνωστό τοπικό παραγωγό, να δείχνει ενδιαφέρον για τη φωνή της.

Το 2012, κυκλοφόρησε το πρώτο της single με όνομα Süyemin deşı, το οποίο χρησιμοποιήθηκε και στο soundtrack της ταινίας *Ğaşıq jürek*, στην οποία είχε και κάποιο μικρό ρόλο. Η επιτυχία της ταινίας συνδυάστηκε και με την επιτυχία του τραγουδιού, κι έτσι η νεαρή Ντουγκάλοβα, έγινε γρήγορα σελέμπριτι. Ωστόσο, τη μεγαλύτερη δημοσιότητα, την έλαβε όταν εντάχθηκε στο συγκρότημα Kesh-You, γνωστό συγκρότημα του Καζακστάν. Το πρώτο της single με το συγκρότημα ήταν το Asıqpa, το οποίο έμελλε να έχει τεράστια επιτυχία και να είναι πρώτο στα καζακικά charts για μήνες. Η Ντουγκάλοβα, σιγά σιγά, γινόταν γνωστότερη από τις δύο άλλες τραγουδίστριες του σχήματος, συνεχίζοντας να κυκλοφορούν κομμάτια που συνάντησαν την επιτυχία στη χώρα. Το σχήμα, επίσης, συμμετείχε και στον πρώτο διαγωνισμό Turkvision Song Contest, καταλαμβάνοντας τη δεύτερη θέση. 

Η Ντουγκάλοβα, μετά το 2014 ακολούθησε σόλο καριέρα, ενώ είχε κυκλοφορήσει και κάποια singles ενόσω βρισκόταν στους Kesh-You, πάντα σε συνεργασία με τον παραγωγό Μπαγιάν Εστενάγιεβα. Η δημοτικότητά της στις τουρκόφωνες χώρες ξεπέρασε τα σύνορα της πατρίδας, ειδικότερα μετά τη νίκη της, στον διαγωνισμό Turkvision Song Contest, του 2014. Το 2015, ο πρωθυπουργός του Καζακστάν, Νουρσουλτάν Ναζαρμπάγεφ, την κάλεσε σε συνάντηση, μαζί με άλλες γυναίκες που έχουν διακριθεί. Η Ντουγκάλοβα, είχε δείξει ενδιαφέρον, στο να εκπροσωπήσει το Καζακστάν, στη Eurovision, αλλά αυτό δεν έχει γίνει έως τώρα καθότι η χώρα δεν συμμετέχει. Συνέχισε να κυκλοφορεί singles

Κατηγορία:Καζάκοι
Κατηγορία:Τραγουδιστές
Μαΰρα Μουχαμάντ-κυζύ

Η **Μαΰρα Μουχαμάντ-κυζύ** (, 5 Σεπτεμβρίου 1969), γνωστή και με το καλλιτεχνικό της **Μαΐρα Κέρεϋ** (Maira Kerey), είναι Καζακστανή τραγουδίστρια της όπερας. Γεννήθηκε και μεγάλωσε στην πόλη Γινίνγκ στην περιοχή της Σιντσιάνγκ, στην Κίνα, από Καζάκους μετανάστες. Μεγάλωσε μέσα σε μουσική οικογένεια, με τον πατέρα της να είναι συνθέτης και τη μητέρα της να είναι τραγουδίστρια. Οι γονείς της ήταν και οι πρώτοι δάσκαλοί της, οι οποίοι της έμαθαν πιάνο και τραγούδι. Το 1987, αποφοίτησε από το Κεντρικό Πανεπιστήμιο της Κίνας, σπουδάζοντας μουσική. Ενώ αργότερα, πήγε στο Πεκίνο, στο Κεντρικό Ωδείο Μουσικής, όπου μαθήτευσε υπό τις οδηγίες του Γκούο Σου Τζεν.

Έως και το 1987, είχε συμμετάσχει σε αρκετούς φωνητικούς διαγωνισμούς της Κινάς. Το 1991, όμως, ταξίδεψε με τον άντρα της Ακσάν, στη Μόσχα και πέρασε οντισιόν από Ωδείο της Μόσχας, το οποίο τη δέχτηκε και ξεκίνησε εκεί μεταπτυχιακές σπουδές. Το 1994, γύρισε στη Μόσχα, ως σολίστ κινεζικής ορχήστρας σε έναν διαγωνισμό τραγουδιού. Τότε είχε την ευκαιρία να πάει στη γενέτειρα των προγόνων της, το Καζακστάν. Μετά από δύο χρόνια έλαβε και την καζακική υπηκοότητα, ενώ λίγο καιρό αργότερα κατάφερε να φέρει όλη της την οικογένεια εκεί. Μεταξύ το 1994 και το 1996, σπούδασε στο Εθνικό Ωδείο του Καζακστάν. Έκτοτε ξεκίνησε να διαφαίνεται η επιτυχία στην καριέρα της, κερδίζοντας διαγωνισμούς και καλώντας της σε διάφορες όπερες ως σολίστ. 

Πρώτη φορά εμφανίστηκε στο ευρωπαϊκό κοινό, στη Γαλλία, στην Όπερα του Παρισιού. Κατόπιν εμφανίστηκε και στην Όπερα του Ρεν και στο Θέατρο του Καέν. Το 2003, τραγούδησε και για πρώτη φορά στις Ηνωμένες Πολιτείες, μετά από πρόσκληση Πλάθιντο Ντομίνγκο και τραγούδησε στην Εθνική Όπερα του Ουάσινγκτον. Έκτοτε έχει τραγουδήσει κι αλλού, όπως στο Στρασβούργο, το 2004, το Λονδίνο, στο Πεκίνο το 2007 και την Αστανά, το 2013 και το 2015. Η Μουχαμάντ-κυζύ, ήταν η πρώτη γυναίκα από το Καζακστάν, που τραγούδησε στην Όπερα του Παρισιού. Έχει πάρει επίσης τον τίτλο του Τιμόμενου Καλλιτέχνη της Δημοκρατίας του Καζακστάν.

## Παραπομπές


## Εξωτερικοί σύνδεσμοι
* Maira Kerey Getty
* 

Κατηγορία:Τραγουδίστριες όπερας
Διοργανώσεις Τ.Ε.Π. Κεντρικής Ελλάδας 1989–90

Για την **περίοδο 1989–90**, η Τοπική Επιτροπή Πετοσφαίρισης Κεντρικής Ελλάδας (Τ.Ε.Π.Κ.Ε.) είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων πετοσφαίρισης στην Περιφέρεια Στερεάς Ελλάδας.

## Χρονικό
Για την περίοδο 1989–90 , η Τοπική Επιτροπή Πετοσφαίρισης Κεντρικής Ελλάδας είχε έδρα τη Θήβα και περιλάμβανε ομάδες από το Νομό Βοιωτίας, Εύβοιας, Ευρυτανίας και Φθιώτιδας. Η επιτροπή διοργάνωσε πρωταθλήματα σε έξι κατηγορίες, ανδρών, γυναικών, εφήβων, νεανίδων, παίδων, κορασίδων σε ομίλους λόγο των μεγάλων χιλιομετρικών αποστάσεων. Στο πρωτάθλημα γυναικών οι 15 ομάδες που συμμετείχαν αποτέλεσαν ρεκορ για την διοργάνωση. Πρόεδρος της Τοπικής Επιτροπής Κεντρικής Ελλάδας ήταν ο Γιώργος Βυλλιώτης.

## Οργάνωση και πρωταθλητές

Η δομή του πρωταθλήματος και οι πρωταθλητές της Τ.Ε.Π. Κεντρικής Ελλάδας είναι η εξής:

* Κατηγορία Ανδρών (13 ομάδες): Γ.Σ. Φάλαρα
** Α΄ Όμιλος (4 ομάδες)
** Β΄ Όμιλος (6 ομάδες)
** Γ΄ Όμιλος (3 ομάδες)
* Κατηγορία Εφήβων (10 ομάδες): Α.Σ. Φθιώτις
** Α΄ Όμιλος (3 ομάδες)
** Β΄ Όμιλος (3 ομάδες)
** Γ΄ Όμιλος (4 ομάδες)
* Κατηγορία Παίδων (9 ομάδες): Α.Σ. Φθιώτις
** Α΄ Όμιλος (; ομάδες)
** Β΄ Όμιλος (; ομάδες)

* Κατηγορία Γυναικών (15 ομάδες): Α.Γ.Ε. Χαλκίδα
** Α΄ Όμιλος (3 ομάδες)
** Β΄ Όμιλος (5 ομάδες)
** Γ΄ Όμιλος (4 ομάδες)
** Δ΄ Όμιλος (3 ομάδες)
* Κατηγορία Νεανίδων (11 ομάδες): Γ.Σ. Αναγέννηση Λαμίας
** Α΄ Όμιλος (3 ομάδες)
** Β΄ Όμιλος (3 ομάδες)
** Γ΄ Όμιλος (5 ομάδες)
* Κατηγορία Κορασίδων (9 ομάδες): Α.Ψ.Λ. Μεδεών
** Α΄ Όμιλος (; ομάδες)
** Β΄ Όμιλος (; ομάδες)

## Κατηγορία Ανδρών
### Βαθμολογία
;Α΄ Όμιλος

;Β΄ Όμιλος

;Γ΄ Όμιλος

;Τελική φάση

Στην τελική φάση προκρίθηκαν οι ομάδες Κάρυστος, Α.Ψ.Λ. Μεδεών, Α.Σ. Λοκρός Αταλάντης και Γ.Σ. Φάλαρα. Πρωταθλήτρια ομάδα αναδείχθηκε ο Γ.Σ. Φάλαρα.

## Κατηγορία Γυναικών
### Βαθμολογία
;Α΄ Όμιλος

;Β΄ Όμιλος

;Γ΄ Όμιλος

;Δ΄ Όμιλος

;Τελική φάση

Στην τελική φάση προκρίθηκαν οι νικήτριες ομάδες των ομίλων Α.Γ.Ε. Χαλκίδα, Α.Ψ.Λ. Μεδεών, Φιλαθλητικός Λαμίας και Α.Σ. Φθιώτις. Πρωταθλήτρια ομάδα αναδείχθηκε η Α.Γ.Ε. Χαλκίδα.

## Εξωτερικοί σύνδεσμοι
*Θηβαϊκός Τύπος (20-7-1990 έως 15-10-1993), Αρ. φύλλου 4 - 28 Οκτωβρίου 1990, σελ 8 , στην Ψηφιακή Βιβλιοθήκη της Δημόσιας Κεντρικής Βιβλιοθήκης Λεβαδείας 

Κατηγορία:Ένωση Σωματείων Πετοσφαίρισης Κεντρικής Ελλάδας
Κατηγορία:Πετοσφαίριση το 1989
Κατηγορία:Πετοσφαίριση το 1990
Δημοτικό Στάδιο Νεάπολης Βόλου

Το **Δημοτικό Στάδιο της Νεαπόλεως** βρίσκεται στη περιοχή της Νεάπολης στον Βόλο και συγκεκριμένα στο τέρμα της Νεαπόλεως. 

Το γήπεδο είναι κατασκευασμένο αρκετά χρόνια στο συγκεκριμένο σημείο, ωστόσο το καλοκαίρι του 2017 ο Δήμος Βόλου το ανακαίνισε για λογαριασμό του συλλόγου Βόλος Ν.Π.Σ. ο οποίος το χρησιμοποιούσε ως έδρα. 

Έχει χωρητικότητα 2.500 ατόμων, ενώ υπάρχει σκέπαστρο στη βορειοδυτική πλευρά. 
Είναι ενισχυμένο με πραγματικό χλοοτάπητα (96Χ64μ.) ενώ υπάρχει και βοηθητικό για τις ανάγκες των ακαδημιών. Παράλληλα, περιμετρικά του γηπέδου υπάρχει η δυνατότητα να ασκηθούν οι αθλητές του στίβου, καθώς υπάρχουν 6 διάδρομοι των 400 μέτρων. 

Υπάρχουν 2 θύρες από τις οποίες μπορούν να εισέρχονται οπαδοί των γηπεδούχων και των φιλοξενούμενων.
Στο εσωτερικό του γηπέδου υπάρχει χώρος όπου φιλοξενείται το κυλικείο καθώς και κλειστή αίθουσα γυμναστικής.
Εκτός του γηπέδου μπορεί κανείς να σταθμεύσει το όχημα του καθώς το πάρκινγκ μπορεί να "φιλοξενήσει" από 100 έως 150 οχήματα.

Επίσης το συγκεκριμένο γήπεδο παρέχεται από τον Δήμο Βόλου και για προπονήσεις αλλά και ορισμένους αγώνες των ερασιτεχνικών ομάδων ποδοσφαίρου της ΕΠΣΘ.

Υπεύθυνος για την κατασκευή αλλά και την παραχώρηση των δικαιωμάτων του γηπέδου είναι η Διεύθυνση Αθλητισμού ΔΟΕΠΑΠ-ΔΗΠΕΘΕ - Δήμου Βόλου.

Το 2019 ο Βόλος Ν.Π.Σ. εν όψει της συμμετοχής του στο πρωτάθλημα της Σούπερ Λιγκ 1 μετακόμισε στο Πανθεσσαλικό Στάδιο και το καλοκαίρι εγκρίθηκε από την Περιφέρεια Θεσσαλίας η χρηματοδότηση έργων «ριζικής αναμόρφωσης» του σταδίου. Για την περίοδο 2019–2023 το στάδιο χρησιμοποιούσε ως έδρα ο Ολυμπιακός Βόλου και η Νίκη Βόλου. Από την σεζόν 2020–21 έως την σεζόν 2023–24 η Νίκη Βόλου το χρησιμοποιούσε ως προπονητικό κέντρο και δεύτερη έδρα.

Την περίοδο 2025–26 το χρησιμοποίησε προσωρινά ως πρώτη έδρα ο Σαρακηνός Βόλου, λόγω συμμετοχής του σε εθνική κατηγορία.

## Παραπομπές


Κατηγορία:Στάδια ποδοσφαίρου στην Ελλάδα
Κατηγορία:Αθλητικές εγκαταστάσεις στη Μαγνησία